**Ministru kabineta rīkojuma projekta "Par nekustamā īpašuma "Saulstari" Raņķu pagastā, Skrundas novadā atsavināšanu valsts aizsardzības vajadzībām"**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts "Par nekustamā īpašuma "Saulstari" Raņķu pagastā, Skrundas novadā atsavināšanu valsts aizsardzības vajadzībām" (turpmāk – rīkojuma projekts) izstrādāts saskaņā ar:  1) Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016. gada 3. maija rīkojumu Nr. 275) 77.3. punktu;  2) Nacionālo bruņoto spēku attīstības plānu 2016.–2028. gadam (apstiprināts ar Ministru kabineta 2016. gada 29. novembra rīkojumu Nr. 736);  3) Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai 77.3. punkts paredz stiprināt Zemessardzes kapacitāti un lomu valsts aizsardzībā, attīstot tās kaujas un reaģēšanas spējas, šajā nolūkā izveidojot divus reģionāla līmeņa poligonus (Kurzemē un Latgalē), tādējādi uzlabojot apstākļus ZS vienību kolektīvās apmācības īstenošanai.  Divu jaunu poligonu (Kurzemē un Latgalē) izveide ir iekļauta Nacionālo bruņoto spēku attīstības plānā 2016.–2028. gadam nolūkā pilnveidot Nacionālo bruņoto spēku apmācību infrastruktūru un uzlabot Zemessardzes apmācību sistēmu, lai pilnvērtīgāk apmācītu zemessargus dažādu valsts aizsardzības uzdevumu izpildē.  Kurzemē veidojamā poligona vajadzībām, pamatojoties uz Ministru kabineta 2018. gada 5. janvāra rīkojumu Nr. 1 "Par Skrundas novada pašvaldībai piederošu nekustamo īpašumu pārņemšanu valsts īpašumā", Aizsardzības ministrija ir pārņēmusi savā valdījumā trīs nekustamos īpašumus – "Mežaine" (nekustamā īpašuma kadastra Nr. 6278 003 0068), "Artēziskā aka" (nekustamā īpašuma kadastra Nr. 6278 003 0105), "Mežaines ceļš" (nekustamā īpašuma kadastra Nr. 6278 003 0132) – pavisam kopā aptuveni 47 ha platībā. Taču, lai pilnībā īstenotu reģionāla līmeņa poligona izveidi un izveidotu valsts aizsardzības vajadzībām atbilstošu mācību infrastruktūru, ir nepieciešams paplašināt poligona teritoriju.  Nekustamais īpašums "Saulstari" (nekustamā īpašuma kadastra Nr. 6278 003 0069) – zemes vienība (zemes vienības kadastra apzīmējums 6278 003 0069) 6,39 ha platībā un uz tās esošas būves – atpūtas komplekss (būves kadastra apzīmējums 6278 003 0069 001), saimniecības ēka (būves kadastra apzīmējums 6278 003 0069 002) un transformatora ēka (būves kadastra apzīmējums 6278 003 0069 003) – un zemes vienība (zemes vienības kadastra apzīmējums 6278 003 0107) 0,12 ha platībā – Raņķu pagastā, Skrundas novadā (turpmāk – nekustamais īpašums "Saulstari") robežojas ar Aizsardzības ministrijas valdījumā pārņemtajiem nekustamajiem īpašumiem un tiek atsavināts valsts aizsardzības vajadzībām saskaņā ar Likuma 2. pantu, un atsavināšana ir vienīgais veids šī mērķa sasniegšanai.  Nekustamais īpašums "Saulstari" ir ierakstīts Kuldīgas rajona tiesas Zemesgrāmatu nodaļas Raņķu pagasta zemesgrāmatas nodalījumā Nr. 100000090986. Atzīmes un aizliegumi, apgrūtinājumi un ķīlas tiesības uz nekustamo īpašumu "Saulstari" zemesgrāmatā nav reģistrēti.  Nekustamā īpašuma "Saulstari" īpašnieks (turpmāk – īpašnieks) ir piekritis viņam piederošā nekustamā īpašuma atsavināšanai par noteikto atlīdzību – 33 330 *euro*, informējot par to personīgi taisnīgas atlīdzības noteikšanas komisiju atlīdzības izvērtēšanas sēdē, kas notika 2018. gada 10. jūlijā.  Nekustamā īpašuma “Saulstari” atsavināšanas rezultātā īpašniekam nodarītie kompensējamie zaudējumi nav identificēti.  Pamatojoties uz Likuma 9. pantu un Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, Aizsardzības ministrija (institūcija) ar 2018. gada 18. septembra lēmumu Nr. MV-N/2250 apstiprināja taisnīgu atlīdzību par nekustamā īpašuma “Saulstari” atsavināšanu sabiedrības vajadzībām, nosakot to 33 330,00 *euro* apmērā*.*  Saskaņā ar Likuma 9. pantu Ministru kabinets četru mēnešu laikā pēc tam, kad pieņemts institūcijas lēmums par atlīdzības apmēru, pieņem lēmumu ierosināt sabiedrības vajadzību nodrošināšanai nepieciešamā nekustamā īpašuma atsavināšanu par noteikto atlīdzību.  Ievērojot minēto, Aizsardzības ministrija ir sagatavojusi Ministru kabineta rīkojuma projektu "Par nekustamā īpašuma "Saulstari" Raņķu pagastā, Skrundas novadā atsavināšanu valsts aizsardzības vajadzībām". |
| 3. | Projekta izstrādē iesaistītās institūcijas | Aizsardzības ministrija un Valsts aizsardzības militāro objektu un iepirkumu centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. | | 2020. | | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzi-not ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2019.  gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2020. gadam | izmaiņas, salīdzi-not ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar valsts aizsardzības vajadzībām nepieciešamā nekustamā īpašuma atsavināšanu un ierakstīšanu zemesgrāmatā uz valsts vārda Aizsardzības ministrijas personā, tiks segti no valsts budžeta Aizsardzības ministrijas budžeta programmā 33.00.00 “Aizsardzības īpašumu pārvaldīšana” kārtējam gadam paredzētajiem līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija un Valsts aizsardzības militāro objektu un iepirkumu centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Aizsardzības ministrs Raimonds Bergmanis

Valsts sekretārs Jānis Garisons

S. Astiča, 67300262

Sanita.Astica@vamoic.gov.lv